गर्मी की शुरुआत में ही जल संकट को लेकर बढ़ी लोगों की चिंता
नगर निगम रायगढ़ सबसे पुराने निगमों में से एक है। बावजूद इसके आज भी यहां के लगभग 1 लाख 66 हजार 460 लोगों मुलभूत सुविधाओं के लिए जूझना पड़ रहा है। खासकर नए वार्डों में विकास की गति मानो कछुए की चाल से चल रही है। आज भी आबादी के लगभग 40 से 45 फीसदी लोगों को गर्मी में पेयजल की संकट से जूझना पड़ा है। वहीं निगम प्रशासन अधूरे व अपर्याप्त व्यवस्था के बाद भी विकास के दावे के साथ पेजयल के लिए पर्याप्त व्यवस्था की बात कर रही है। जो हकीकत से कोसों दूर है।
गर्मी की दस्तक के साथ ही शहर में जलसंकट की चिंता और उससे निबटने की तैयारी पर चर्चा शुरू हो गई है। निगम के अधिकारी जहां गर्मी के जलापूर्ति के सामान्य होने का दावा कर रहे हैं, वहीं वार्डों में पार्षद निगम की तैयारी और काम को हवा हवाई बता रहे हैं। नगर के आठ अहम वार्डों का हैं, जहां जल के संरक्षण और उसकी बर्बादी रोकने के साथ-साथ आम आदमी को पर्याप्त पानी देने में फिलहाल गर्मी में निगम फेल नजर आ रहा है। दैनिक भास्कर ने संबंधित वार्डों की हकीकत से रूबरू होने पार्षदों से चर्चा की। जिसमें उन्होंने खुलकर अपनी परेशानी को बयान किया।
नगर निगम के दावों में नहीं रहती गहराई
पिछले 15 सालों से वार्ड क्रमांक 22 पार्षद कौशलेश मिश्रा बताते हैं कि सिंधी कालोनी, बंगलापारा, सेठी नगर जैसे मोहल्लों के 4 हजार आबादी के निस्तारी और पेयजल के लिए 9 बोर स्थापित हैं। बावजूद उसके पानी की हमेशा समस्या बनी रहती है। गर्मी के पहले ऐसे मोहल्लों में गंभीरता से तैयारी करने की जरूरत है, लेकिन लापरवाही करने में आगे रहने वाले अधिकारी हमेशा झूठ बोलने में ही लगे रहते हैं। उन्हें आम जनता की परेशानियों से कोई वास्ता नहीं रहता। इस बार जलसंकट सबसे अधिक होगा।
गर्मी के दौरान पेयजल की स्थित काफी खराब हो जाती है। पिछले साल भी पेजयल की समस्याओं को लेकर नगर प्रशासन को अवगत कराया गया था। लेकिन समस्या यथावत है। मामले में नगर प्रशासन पुरी तरह फेल है। पंकज कंकरवाल, नेता प्रतिपक्ष
पेयजल संकट से निपटने के लिए पीएचई और निगम प्रशासन द्वारा काम चालू है। पानी आपूर्ति के लिए वर्तमान में निगम के पास 24 टैंकर है, साथ ही 10 नए टैंकर मंगाया गया है। मधु बाई , महापौर, नगर निगम, रायगढ़
नए वार्डों के विकास व समस्याओं पर नहीं कोई ध्यान
वार्ड क्र. 46 उर्दना के 6 वीं बटालियन एवं रक्षित पुलिस लाईन, उर्दना मुख्य बस्ती, उर्दना डीपापारा, कृष्णापुर बस्ती, कृष्णापुर इंदिरा आवास एवं कृष्णापुर भरतपुर आदि स्थानों पर सड़क एवं नाली निर्माण वर्षों से लटका हुआ है। पार्षद सरस्वती रमेश भगत बताती है पेजयल समस्या को लेकर कई बार निगम प्रशासन पत्र लिखा गया है। लेकिन लोगों समस्या आज भी यथावत बनी हुई है। उनका कहना है कि नए वार्डों की विकास व समस्याओं पर नगर प्रशासन का कोई ध्यान नहीं है।
लोगों को पानी की किल्लत से बचाने सालभर पहले जिस बोर का खनन किया गया था। वो आज भी दिखावे की है। योजना के तहत किसी को कनेक्शन नहीं मिला है। वार्ड पार्षद दीपक एक्का बताते हैं कि यहीं हाल कोरियादादर, अमराईपारा, मरघट्टीपारा, विजयपुर, गोवर्धनपुर जैसे क्षेत्रों को मिलाकर बनाए गए वार्ड क्रमांक 47 का है।
जल आवर्धन योजना दिखाने के लिए, नहीं मिला कनेक्शन
वार्ड पार्षद प्रदीप विजय चंद्र टोप्पो बताते हैं कि वार्ड के 60 फीसदी लोगों को गर्मी में पेयजल से जूझना पड़ता है। लोगों को बोर के पानी पर ही निर्भर रहना पड़ता है। बोर के खराब होने से लोगों को पेयजल के लिए भटकना पड़ता है। वहीं रामभाठा व संजय नगर क्षेत्र के टंकी से लाल पानी निकल रहा है। शिकायत का कोई असर नहीं है।
60 फीसदी वार्डों में पेजयल संकट, टंकी से आ रहा लाल पानी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva